Die Peter-jasie Patriot - Nommer 68
Welkom alle nuwe intekenare!
Net toe ek desperaat begin wonder wat ek in die nuusbrief gaan sit, kom Minette tot my redding met 'n paar artikels! Dankie Minette, jy's 'n doring!
Hier is die eerste een:
DAMES, hier volg die laaste woorde oor die volmaakte huisvrou en eggenote. Baie dankie aan Estelle wat goedgunstiglik dié kosbaarheid per e-pos aangestuur het.
'Hou aandete vir manlief gereed. Beplan vooruit, selfs die vorige aand al, om 'n smaaklike ete gereed te hê wanneer hy van die werk af kom. Dit is die manier waarop jy wys dat jy die hele dag aan hom gedink het en so besorg is oor sy behoeftes. Die meeste mans is rasend van die honger wanneer hulle tuiskom en die vooruitsig van 'n warm bord kos (veral sy gunsteling gereg) is die deel van die vereiste hartlike verwelkoming tuis.
Maak jouself mooi. Rus vir 15 minute sodat jy verkwik is wanneer mangoete huis toe kom. Knap jou grimering op, druk 'n strik in jou hare en lyk vars. Onthou hy het die heeldag saam met 'n klomp werksmoeë mense deurgebring.
Wees opgeruimd en 'n bietjie meer interessant vir hom. Sy vervelige dag het 'n ligpuntjie nodig en een van jou pligte is om daarin te voorsien.
Ruim die gemors op. Maak 'n laaste draai deur die huis net voor liefie huis toe kom. Tel skoolboeke, speelgoed en papiere op en gly 'n stoflap oor die tafels.
In die koeler maande moet jy 'n kaggelvuur aansteek waarby hy kan ontspan. Jou eggenoot moet voel asof hy 'n veilige hawe van rus en orde bereik het. Dit sal jou ook goed laat voel. Om in sy gemak te voorsien, sal jou geweldige persoonlike genot verskaf.
Kry die kinders gereed. Was hulle handjies en gesiggies, kam hulle hare en trek skoon klere aan. Hulle is klein skatte en manlief wil sien hoe hulle die rol vertolk. Beperk geraas tot die minimum. Sodra hy tuis kom, skakel die wasmasjien, droeër en sofsuier af. Moedig die kinders aan om stil te wees.
Wees verheug om hom te sien.
Groet hom met 'n innemende glimlag en wees opreg in jou begeerte om hom te plesier.
Luister na hom. Jy mag dalk 'n dosyn belangrike dinge hê om hom te vertel, maar sy tuiskoms is nie die aangewese tyd nie. Laat hom eerste praat- onthou, sy onderwerpe van bespreking is baie belangriker as joune.
Maak dit sy aand. Moenie kla as hy laat is, sonder jou uitgaan vir ete of na ander plekke van vermaak nie. Probeer eerder om sy wêreld vol stres en druk en behoefte aan ontspanning tuis te verstaan.
Jou doelwit is om jou huis 'n plek van vrede, orde en kalmte te maak waar jou man homself na liggaam en gees kan verkwik.
Moet hom nie inwag met klagtes en probleme nie.
Moenie eens kla al kuier hy die hele aand elders nie. Beskou dit as die minste in vergelyking met alles wat hy die dag moes deurmaak.
Maak hom gemaklik. Laat hom terugsit in 'n gemaklike leunstoel of teruglê op die bed. Hou 'n warm of koue drankie byderhand.
Druk sy kussing in plek en bied aan om sy skoene uit te trek. Praat in 'n lae, strelende en koesterende stem.
Moenie hom oor sy dade uitvra of sy integriteit veroordeel nie. Onthou, hy is die baas van die huis en sal as sulks sy wil met regverdigheid en waarheidsin uitvoer. Jy het geen reg om hom teen te staan nie.
En laaste, maar nie die minste, 'n goeie huisvrou ken altyd haar plek.
Die artikel het in die Housekeeping Monthly van 13 Mei 1955 verskyn.
Presies 50 jaar later wil ek graag daarop kommentaar lewer:
Ons was verlede week by Kruger park Lodge, hier is 'n paar van die fotos wat ek geneem het. Ek het omtrent 50 dierefotos bygesit op my Foto CD
Raak ontslae van jou skuld, gaan aan met jou lewe Klik hier
Die Boererate CD is so te sê klaar! Ek het besluit om met die Vriende van Boeremusiek saam te span en ook 'n verskeidenheid ou, oorspronklike Boeremusiek op te sit net om die CD meer aantreklik te maak. Die CD sal dus van beide die Boererate kant sowel as die Boeremusiek kant 'n versamelstuk wees! Hou die spasie dop vir verwikkelinge. Intekenare sal die CD goedkoper kan aanskaf as die "res"
Ek was vandag by Wia en Kalie en ons het die musiek vir die CD gekies. daar sal plate op wees van manne sooe Silver de Lange, Faan Harris, Koot Brits en Joe Hooneberg, almal groot Boeremusiek legendes van weleer.
Hou die spasie dop vir verdere nuus!
Ek probeer ook om 'n volledige lys van ons land se feeste op 'n blad te sit, gaan kyk gerus hier. As julle weet van 'n fees wat ek nog nie het nie, stuur asseblief vir my die besonderhede. As julle fees wel op die bladsy is maar sonder kontakbesonderhede, gee die ook vir my.
"Julle professionalisme het die verband proses 'n plesier gemaak ... "
Mornay van der Merwe Klik hier
Vanaand 11 Mei, se boerpot is £9.5 miljoen ( meer as R100 miljoen!!!)
Clover en SAB Miller het gister bekend gemaak dat hulle 'n gesamentlike
onderneming (joint venture) begin om 'n nuwe bruisdrankie te vervaardig.
Dit bestaan uit 'n mengsel van bier en suiwel en die verwagting is dat dit,
met 'n eg Suid-Afrikaanse karakter, groot byval by die meeste sektore van
die bevolking sal vind.
Die drankie sal onder die handelsmerk Sabier Shake bemark word.
Ek hoor ook dat die drankie mens Zuma gee!
Die Mieliestronk, beste ding sedert braaivleis of biltong.
Vir inligting en hulp met skooltake
Ek kuier toe vandag by Wia en Kalie van Vriende van Boeremusiek. Ons praat toe van die moontlikheid om 'n Boeremusiektrein te reël. Wanneer weet ons nog nie en waarheen weet ons nog nie maar die idee is om by elke stasie waar die trein stilhou musiek te maak. Hoe lyk dit, is daar belangstelling? Laat my weet asb! Wat van 'n trippie Namibië toe?
Ontvang Dr ST Potgieter se gratis nuusbrief: Verskaf jou besonderhede
deur te klik op die volgende skakel: http://www.successsecrets.co.za/signup_form.html
Betaal jy teveel vir motorversekering?
Klik hier vir 'n gratis aanlyn kwotasie!
Al wat jy dan moet doen is om te besluit wat om met die ekstra geldjie te maak
My vriendin, Anna Eksteen het 'n paar oulike resepte eBoeke saamgestel.
Die 5 Beste van Alle Suid Afrikaanse Resepte,
The 5 Best of All South African Dishes,
101 Onweerstaanbare Poedings en
101 Kraakvars Slaaie.
NUUT Nou ook 110 Spyskaarte
Hier is letterlik honderde puik resepte en wat nog meer is, daar is geen posgeld betrokke nie aangesien hulle afgelaai kan word of per ePos aangestuur kan word. Klik hier vir meer inligting.
Kry 'n kredietkaart die maklike manier! Doen aanlyn aansoek vir jou Barclaykaart!. Konsolideer jou skuld en betaal dit op een plek af!
Die ou verkoop stofsuiers maar sy besigheid maak nie baie geld nie
en hy besluit hy moet kyk of hy dit op 'n ander plek ook kan verkoop kry. Hy pak toe sy Cressida stasiewa vol stofsuiers en sê vir een van sy
agente hy moet kyk of hy dit op die platteland verkoop kan kry. Die ou is toe daar weg en die eerste dorpie wat hy kry is toe Pofadder.
Hy klop aan die eerste deur en 'n ou tannie maak die deur oop. Die
agent sê: "Tannie ek wil jou graag iets wys" Die Tannie nooi hom toe
in en sê: "Kom in en sit maar hier in die sitkamer terwyl ek vir ons
gaan koffie maak" en sy stap kombuis toe.
Die agent is toe daar in die sitkamer in met die boks waar die stofsuier in is en begin om die stofsuier uit te pak en aanmekaar te sit toe daar ewe skielik 'n klein hondjie in gehardloop kom en op die sitkamer mat skeit.
Die ou kry so smile op sy gesig en dink by homself vandag verkoop ek
die een defnitief.
Toe die tannie met die koffie kom sê die agent:
"Tannie, kyk wat het daai hondjie gedoen" en hy wys na die plek toe en sê verder: Tannie maar moet jy nie worry nie, as die stofsuier
dit nie heeltemal skoon maak nie eet ek dit persoonlik"
Die Tannie sit die skinkbord met die koffie neer en vat een lepeltjie suiker en
strooi dit oor die hopie wat die hondjie gelos het.
Die agent kyk haar so verbaas aan en vra " Tannie nou hoekom gooi jy
suiker op die stront"
Die Tannie sê " Boetman dit behoort nou 'n bietjie beter te smaak, jy kan maar begin eet, ons het nie elektrisiteit op Pofadder nie"
Ek het al oor die jare 'n allemintige klomp resepte bymekaargemaak, so as ek een wil hê vir die nuusbrief kry ek sommer maklik een wat interessant klink
Ek dink die volgende een kan as interessant geklassifiseer word!
Lewer en perske-broodjie.
• 250 g ontbytspek
• 20 g botter
• 250 g gemaalde beesvleis
• sout en peper na smaak
• 410 g perskeskywe, gedreineer
• 50 g vars broodkrummels
• 20 ml fyn gekapte pietersielie
• 1 eier, geklits
• 4 ontbeende hoenderborshelftes
Voorverhit die oond tot 180º C en smeer 'n broodpannetjie en voer dit uit met die spekvleis, hou die wat oorbly. Braai die ui in die botter tot sag en laat afkoel.
Meng die hoenderlewers en oorblywende spek met die ui en maal dit saam in 'n voedselverwerker. Voeg die maalvleis by en geur met die sout en peper.
Kap die perskeskywe in stukkies en voeg dit by die maalvleismengsel. Voeg ook die broodkrummels, pietersielie en eier by.
Meng alles saam met 'n groot vurk. Skep die helfte van die vleismengsel in die bereide pan. Sny die hoendervleis in stukkies en plaas dit bo-oor die vleismengsel.
Skep die oorblywende vleismengsel bo-op.
Bak die broodjie 1 uur lank of tot gaar. Laat afkoel en plaas liefs 'n rukkie in die vrieskas voor dit gesny word.
Kontak vir Wia en Kalie van Vriende van Boeremusiek
082 578 8907 of 012 362 7097 of kalie@telkomsa.net ofwia@telkomsa.net of hoor-nou-net@yahoogroups.com
11 Junie - Vriende van Boeremusiek: Voortrekker Monument heeldag boeremusiekvermaak
25 Junie en verder ook elke laaste Saterdag van die maand vir die res van die jaar! Manie Erasmus: Dans by Voortrekker Monument
30 Julie - Vrystaat lededag
13 Augustus - Vriende van Boeremusiek: Boeremusiek plesier vir almal!
2 September - Vrystaat en DOZI: Boeresportdag
10 Desember - Vriende van Boeremusiek - afsluitfunksie vir 2005!
Maak ook sommer 'n knoop in die oor vir ons Byeenkomste by die Voortrekker Monument op 13 Augustus en 10 Desember 2005…
Tel: 012 361 7097
Hier is die Projek se kontakbesonderhede, kontak gerus vir Elsabe as julle wil betrokke raak of op die poslys kom.
Cell: 082 8282 551 na - ure
Huis: 012 991 3914 na-ure
Faks: 012 991 2073
Posbus 2839 Faerie Glen 0043
286 Cliffendale rylaan Faerie Glen
Eerste Nasionale Bank – Brooklyn tak
Bankforum gebou -
Bronkhorst straat - NuMuckleneuk
Swift kode: FIRNZAJJ 926 (Internasionale inbetalings)
Tjek Rek. nr: 62054634128
Nie Winsgewende Organisasie Art. 21
"Expectra 97 - Co 2003/017115/08
Lennon se botteltjies medisyne is al daar vandat ek verstand het. In my pa se Algemene Handelaar winkel kan ek die boksies vol Lennon's onthou. Ek probeer nou op die oorsprong en agtergrond van hierdie medisyne kom, as enigiemand kan help, stuur asb vir my epos. Hier volg 'n gieoe voorbeeld van hoe Lennons aangewend was: